text: Li doi serjant s’en vont a lor ostel;
   Il les poursuit tant que les vit entrer
   Pour l’ocoison de l’aumosne donner
   S’en va a l'uis lor raison escouter
   Li serjant fisent lor oste o els disner.
   Se feme et il prisent a demander:
   «Signour,» dist il, «ques hom est que queres?»
   «Un chevalier, un jovene baceler,
   Un gentil homme, si iert de Roume nés;
   Onques ses péres, qui l’avoit engenré,
   N’ot plus d’enfans; sel pooit moult amer.......
   Sous ciel n’a houme, s’il l’ooit regreter,
   Ne li estuece des iex del cief plourer.
   Avoirs nous faut, n’avons mais que donner.
   Veullions u non, nous en estuet aler.»
   «Dius, dist li ostes, qu’en feriés vous el?"
   Sains Alessis a bien tout escouté.
   "E! cuers, dist il, com estes adurés!
   Gente pucele, mout de mercis et grés:
   Jou t’ai fait mal et tu m’as houneré.»
   PageV01P236
   Pitié en ot: si commence a plourer.
   Li serjant virent qu'il ne l' porrent trouver.
   Trois fois l'ont quis par Ausis la cité.
   Par moult de teres l'ont quis et demandé.
   II nel connurent, si ont a lui parlé.
   Puis s’en repairent en Rome la cité.
   Noncent au pére qu’il ne l' porent trouver
   S’il fut dolans, ne l’estuet demander.
   Veullent u non, metent l'el consirer;
   Mais lor grant duel ne puent oublier.
   Alessis est en Ausis la cité,
   Son signour sert par grant humilité,
   Que anemis ne l'em puet encombrer.
  